واقعہ_کربلا
میر انیس کی مرثیہ گوئی
” میرانیس نے واقعہ نگاری کو جس کمال کے درجہ تک پہنچایا اُرد و کیا فارسی میں بھی اس کی نظیر یں مشکل سے ملتی ہیں۔“ میرانیس کی نگاہوں سے دقیق اور چھوٹے سے چھوٹا نکتہ بھی نہیں بچتا۔ مثلاً ایک موقعے پر گھوڑے کی تیز روی کو لکھا ہے جب حد سے زیادہ تیز دوڑتا ہے تو اُس کی دونوں کنوتیاں کھڑ ی ہوں کرمل جاتی ہیں۔ دونوں کنوتیاں کھڑ ی ہو کے مل گئیں یا جب حضرت امام حسین کے ترسانے کے لئے عمرو بن سعد نے پانی منگوا کر پیا اس موقع پر کہتے ہیں۔ ظالم نے ڈگڈگا کے پیا سا منے جو آب ایک موقع پر گھوڑے پر سوار ہونے کی حالت کو لکھا ہے۔ کچھ ہٹ کے ہاتھ آپ نے رکھا ایا ل پر ہٹ کے ایال پر ہاتھ رکھنا سواری کی مخصوص حالت اور تصویر کھینچنے کے لئے یہ حالت دکھانا ضروری ہے۔ یا پھر جب رفقائے امام نے نماز سے لڑائی کے لئے اُٹھے اس موقع پرلکھتے ہیں۔ تیار جان دینے پہ چھوٹے بڑے ہوئے تلواریں ٹیک ٹیک کے سب اُٹھ کھڑے ہوئے کردار نگاری:۔ ڈراما کی طرح مرثیہ میں بھی کردار نگاری کو خصوصی اہمیت حاصل ہے۔ مرثیے کے کردار مثالی ہوتے ہیں۔ جیسے امام حسین اور ان کے ساتھی حق و صداقت کے علم بردار اور یزیدی لشکر باطل کا پیروکار۔ انیس کے کردار زندہ اور متحرک ہوتے ہیں۔ یوں معلوم ہوتاہے کہ جیسے مرثیہ کا کردار سامع کا قریبی آدمی ہے۔ میرانیس کردار سیرت، عمر اور مرتبے میں بڑی رعایت رکھتے ہیں یہی وہ خوبی ہے جن کی داد ان کے لکھنوی سامعین یہ کہہ دیتے ہیں کہ میر صاحب ”فرق مراتب کا لحا ظ رکھتے ہیں۔“ مثلاً گردن جھکا دی تانہ ادب میں خلل پرے قطرے لہو کے آنکھوں سے لیکن نکل پڑے عمل خیر سے بہکانہ مجھے او ابلیس یہی کونین کا مالک ہے یہی راس و رئیس کیامجھے دے گا ترا حاکم مطعون و خسیس کچھ تردد نہیں کہدے کہ لکھیں پرچہ نویس ہاں سوئے ابنِ شہنشاہ ِ عرب جاتا ہوں لے ستمگر جونہ جاتا تھا تو اب جاتا ہوں کردار نگاری انیس پر ختم ہے یہ مصرع دیکھئیے کس قدر زور دار ہے اور کردار کا نقشہ کس قدر مکمل ہے۔ نکلا ڈکارتا ہوا ضیغم کچھار سے تصادم و کشمکش:۔ میرانیس اکثر اپنے مرثیوں میں ڈرامائی کیفیت پیدا کرتے ہیں اور اس کیفیت کی کشمکش بہت زور دار ہوتی ہے۔ مثلاً انیس کے ایک مشہور مرثیہ”بخدا فارس میدان تہور تھا حر“ میں ڈرامائی تصادم کی بہت اچھی مثالیں ملتی ہیں۔ اس میں خیر و شر کی قوتوں کا ٹکرائو ڈراما اور مکالمات کی صورت میں سامنے آتا ہے۔ گھوڑے کو اپنے کرتے تھے سیراب سب سوار آتے تھے اونٹ گھات پہ باندھے ہوئے قطار پیتے تھے آبِ نہر پرند آکے بے شمار سقے زمیں پہ کرتے تھے چھڑکائو بار بار پانی کا دام و در کو پلانا ثواب تھا اک ابن فاطمہ کے لئے قحط ِ آب تھا اخلاقی شاعری:۔ انیس نے تمام کلام میں بلند اخلاقی لہر دوڑائی ہوئی ہے۔ جن اخلاق ِ فاضلہ کی تعلیم انیس نے د ی ہے وہ کسی اور جگہ نہیں ملتی۔ انہوں نے نفسِ انسانی کے انتہائی شرافت کے نقشے جن موثر طریقوں سے کھینچے ہیں ان کا جواب ممکن نہیں۔ یوم عاشورہ جب امام حسین میدان کا رزار میں جامے کے لئے رخصت ہونے لگتے ہیں تو سب کو صبر کی تلقین کرتے ہوئے کہتے ہیں، جس وقت مجھے ذبح کرے فرقہ ناری رونا نہ سنے کوئی نہ آواز تمہاری بے صبروں کا شےوہ ہے بہت گریہ و زاری جو کرتے ہیںصبر ان کا خدا کرتا ہے یاری ہوں لاکھ ستم، رکھیو نظر اپنی خدا پر اس ظلم کا انصاف ہے اب روز جز ا پر رزمیہ شاعری:۔ رزمیہ شاعری اگرچہ واقعہ نگاری ہی کی ایک قسم ہے لیکن وسعت اور اہمیت کے لحاظ سے اس کے لئے جداگانہ عنوان درکار ہیں۔ سید مسعود حسن رضوی ادیب کا کہنا ہے کہ انیس جنگ کا نقشہ خوب کھینچتے ہیں، پہلوانوں کی ہئیت ان کی آمد کی دھوم دھام، رجز کا زور و شور، اور حریفوں کے دائو پیچ خوب دکھاتے ہیں۔ اس سلسلے میں شمشیر زنی، نیزہ بازی، تیراندازی، اور شہسواری کی اصطلاحوں سے اکثر کام لیتے ہیں۔ حرب و ضرب کے ہنگاموں کی ایسی تصویریں کھنچتے ہیں کہ میدان ِ جنگ کا نقشہ آنکھوں میں پھر جاتا ہے۔ عام ہنگامہ جنگ کے علاوہ دو حریفوں کا مقابلہ اور ان کی گھاتیں اور چوٹیں اس تفصیل سے بیان کرتے ہیں کہ لڑائی کا سماں سامنے آجاتا ہے۔ نقارہ دغا یہ لگی چوب یک بیک ُٹھا غریو کوہ کہ ہلنے لگا فلک شہپور کی صدا سے ہراساں ہوئے ملک قرنا پھنکی کہ گونج اُٹھا دشت دور تک شور دہل سے حشر تھا افلاک کے تلے مردے بھی ڈر کے چونک پڑے خاک کے تلے فصاحت و بلاغت :۔ میرانیس کے کلام کی ایک بڑی خصوصیت ان کی فصاحت و بلاغت ہے میرانیس نے اردو شعراءمیں سب سے زیادہ الفاظ استعمال کئے ہیں۔ مگر ان کے ہاں غیر فصیح الفاظ کا ملنا مشکل ہے اور یہی وہ خصوصیت ہے جو ان کو تمام دوسرے مرثیہ گو شعراءسے اورخود مرزا دبیر سے بھی یقےنا ممتاز اور نماےاں کرتی ہے۔ اس کے ساتھ ہی ساتھ بیان کا حسن اور طرزِ اد ا کی خوبی اس درجہ موجودہے کہ وہ اردو ادب میں آج بھی اپنا حریف تلاش کررہی ہے۔ خود وہ حضرات بھی جو مرزا دیبرکے کلام کے مداح ہیں اس بات کو تسلیم کرنے پر مجبور ہو گئے ہیں کہ انیس کے یہاں دبیر سے زیادہ فصاحت و بلاغت اور حسنِ بیان موجود ہے۔ ان خصوصیات کی مثال ان کا پورا کلام ہے اس لئے اشعار پیش کرنا تحصیل حاصل ہے۔ مثلاً ملاحظہ ہوں، دولھا سے پہلے مجھ کو اُٹھا لے تو خوب ہے عورت کی موت خوب ہے شوہر کے سامنے سایہ کسی جگہ ہے نہ چشمہ نہ آب ہے تم تو ہوا میں ہو، مر ی حالت خراب ہے پیاسی جو تھی سپاہ خدا تین رات کی ساحل سے سر ٹپکتی تھیں موجیں فرات کی تشبیہات و استعارات:۔ میر انیس نے تشبیہات اور استعارات کے نہایت دلکش نقش و نگار بنائے ہیں اور عجب خوشنما رنگ بھرے ہیں۔ بقول شبلی ” اگر تکلف و تصنع سے کام نہ لیا جائے تو تشبیہات و استعارات حسنِ کلام کا زیور بن جاتے ہیں۔“ انیس کی تشبیہہیں نہایت نیچرل سادہ اور پرُ تکلف ہوتی ہیں۔ انیس تشبیہ مرکب کا استعمال کرتے تھے۔ اور عموماً محسوسات سے تشبیہ دیتے تھے۔ ضنائع بدائع بھی کثرت سے انیس کے کلام میں موجود ہیں۔ مگر خود انیس کی طبیعت کا رجحان اس طرف نہ تھا۔ لیکن چونکہ زمانہ کا عام مذاق یہی تھا۔ اس لئے انیس کوبھی کلام میں صنعتیں استعمال کرنا پڑیں تاہم اکثر و بیشتر صنعتیں ایسی ہیں جو بغیر کسی کوشش کے خود بخود پیدا ہو گئی ہیں اور یہی وجہ ہے کہ وہ زیادہ پر کیف اور اثر انگیز ہے۔ میر انیس کا کمال یہ ہے کہ انہوں نے اپنی فطری خصوصیت یعنی حسنِ مذاق لطافت ِ تخیل، موزونیتِ طبع اور معیار صحیح کو ہاتھ سے نہیں جانے دیا۔ جدت و ندرت کے ساتھ بے تکلفی اور آمد پائی جاتی ہے۔ تکلف اور بھدا پن بالکل نہیں ہے۔ مثلاً پانی نہ تھا وضو جو کریں وہ فلک مآب پر تھی رخوں پہ خاک تیمم سے طرفہ آب باریک ابر میں نظر آتے تھے آفتاب ہوتے ہیں خاکسار غلام ابوتراب تشبیہ کی خوبیاں جس قدر میرانیس کے کلام میں پائی جاتی ہیں اُردو زبان میں اور کہیں نہیں مل سکتی۔ مثلاً جب حضرت عباس پر چاروں طرف سے پرچھیاں چلنے لگیں تو یہ حالت اس طرح ظاہر کی۔ یوں برچھیاں تھیں چاروں طرف اس جناب کے جیسے کرن نکلتی ہے گرد آفتا ب کے محسوسات سے جو تشبیہ دی جاتی ہے نہایت عمدہ خیال کی جاتی ہے کیونکہ محسوسات رات دن محسوس ہوتے رہتے ہیں اس قسم کی تشبیہات میرانیس کے یہا ں کثرت سے ہیں۔ مثلابھاگڑ او ر اضطراب کا بیان، یوں روح کے طائر تن و سر چھوڑ کے بھاگے جیسے کوئی بھونچال میں گھر چھوڑ کے بھاگے کلام کی ترتیب:۔ یعنی الفاظ جس ترتیب سے بو ل چال میں آتے ہیں جو ترتیب نثر میں ہوتی ہے وہ ترتیب شعر میں قائم رہے۔ یہ صفت قادرالکلامی کی انتہا ہے۔ اور میر انیس سے زیادہ کسی شاعر کے یہاں نہیں پائی جاتی مثلاًحضرت زینب دعا مانگی ہیں، سر پر اب علی نہ رسول فلک وقار گھر لٹ گیا گزر گئیں خاتون روزگار اماں کے بعد روئی حسن کو میں سوگوار دنیا میں اب حسین ہے ان سب کا یادگار تو داد دے مری کی عدالت پناہ ہے کچھ اس پہ بن گئی تو یہ مجمع تبا ہ ہے روز مرہ محاورہ:۔ انیس کو خود اپنے روزمرہ و محاورہ پر ناز تھا۔ اور بجا طورپر ناز تھا۔دراصل روزمرہ محاورہ اصل میں ایک ہی چیز کے دو نام ہیں۔ لیکن بعض اہل تحقیق زبان دانوں نے ان میں فرق قرار دیا ہے اور وہ یہ کہ ایک سے زیادہ لفظ یا ترکیبیں حقیقی معنوں میں جس طرح اہل زبان استعمال کرتے ہیں ان کو روزمرہ اور مجازی معنوں میں مستعمل ہونا محاورہ کہلاتا ہے۔ مثلاً آگے تھے سب کے حضرت عباس ذی حشم بڑھ بڑھ کے روکتے تھے دلیروں کو دمبدم تیغیں جو تولتے تھے، ادھر بانی ستم کہتے تھے سر نہ ہوگا بڑھایا اگر قدم میرانیس کے ان اشعار میں ”بڑھ بڑھ کے“ اور ”سر نہ ہوگا“ روزمرہ ہے اور ”تیغیں تولتے تھے“ محاورہ ہے۔ انیس نے اردو کو موقع ومحل کے مطابق عوامی بنانے کی کوشش کی ہے ان کے مرثیوں میں بعض اوقات مقامی الفاظ اس خوبصورتی سے سماجاتے ہیں کہ ان کی مرصع ساز ی اور نگینہ سازی پر دل عش عش کر اُٹھتا ہے۔ وجہ یہ ہے کہ انیس نے زبان کے جمالیاتی پیکر مقامی مٹی سے تراشے ہیں، شہاب سروری فرماتے ہیں، ’ ’ میرانیس نے اردو زبان کو اصطلاحات کی دولت دے کر اردو کے دامن کو مالا مال کر دیا ہے۔“